Babelscape/SREDFM huggingface dataset:
Πολ Σκόφιλντ

Ο Πολ Σκόφιλντ (αγγλ. Paul Scofield), (21 Ιανουαρίου 1922 - 19 Μαρτίου 2008) ήταν Άγγλος ηθοποιός του θεάτρου και του κινηματογράφου βραβευμένος με Όσκαρ Α' Ανδρικού Ρόλου για την ταινία του 1966 "Ένας άνθρωπος για όλες τις εποχές (A Man for all Seasons)", όπου υποδύθηκε τον Άγγλο συγγραφέα, νομικό και πολιτικό Τόμας Μορ. Ο ρόλος αυτός του χάρισε επίσης τη Χρυσή Σφαίρα Καλύτερης Ανδρικής Ερμηνείας σε Δραματική ταινία και Βραβείο BAFTA. Ο Σκόφιλντ έπειτα ερμήνευσε το ρόλο και στο θέατρο τόσο στο Λονδίνο όσο και στη Νέα Υόρκη και τιμήθηκε και με Βραβείο Τόνι. Ο ηθοποιός έκανε το ντεμπούτο του στο θεατρικό σανίδι το 1940 αναλαμβάνοντας τον πρωταγωνιστικό ρόλο στο έργο του Ευγένιου Ο'Νηλ "Πόθοι κάτω από τις λεύκες (Desire Under the Elms)" και αποσπώντας διθυραμβικές κριτικές. Οι εμφανίσεις που ακολούθησαν τον κατέστησαν ως έναν από τους σημαντικότερους ηθοποιούς του θεάτρου στην Αγγλία. Ο ηθοποιός έκανε το ντεμπούτο του στον κινηματογράφο το 1955 εμφανιζόμενος πλάι στην Ολίβια Ντε Χάβιλαντ στην ταινία "Η Φυλακισμένη του Εσκόριαλ (That Lady)" και βραβεύτηκε με Βραβείο BAFTA ως ο καλύτερος πρωτοεμφανιζόμενος ηθοποιός της χρονιάς. Ο ηθοποιός εργάστηκε ως επί το πλείστον στο θέατρο και οι κινηματογραφικές του εμφανίσεις ήταν σποραδικές. Οι σημαντικότερες ταινίες στις οποίες συμμετείχε είναι οι εξής: "Το Τραίνο (The Train, 1964)", "Ένας άνθρωπος για όλες τις εποχές (A Man for all Seasons, 1966)", "Βασιλιάς Ληρ (King Lear, 1971)", "Εύθραυστη Ισορροπία (A Delicate Balance, 1973)", "Ερρίκος ο 5ος (Henry V, 1989)", "Άμλετ (Hamlet, 1990)" και "Quiz Show, 1994". Ο Σκόφιλντ είναι ένας από τους οκτώ ηθοποιούς που έχουν τιμηθεί με Όσκαρ, Βραβείο Έμμυ, Βραβείο Γκράμι και Βραβείο Τόνι.
Στυλιανός Κρητικάς

Ο Στυλιανός Κρητικάς (Αδραμύττιο, 1891 - Αθήνα, 23 Αυγούστου 1982) υπήρξε Έλληνας δικηγόρος, αντιστασιακός και πολιτικός. Υπηρέτησε ως βουλευτής στην εκλογική περιφέρεια Λέσβου το 1923.
Βύρων Λεοντάρης

Ο Βύρων Λεοντάρης (Νιγρίτα Σερρών, 1932 - Αθήνα, 7 Αυγούστου 2014) ήταν ποιητής και κριτικός δοκιμιογράφος της δεύτερης μεταπολεμικής γενιάς. Άρχισε να δημοσιεύει τα γραπτά του το 1954. Το 1997 έλαβε το Κρατικό Βραβείο ποίησης για το έργο του «Εν γη αλμυρά». Μια σημαντική λυρική φωνή, της ελληνικής λογοτεχνίας.
Ντέιβιντ Νίβεν

Ο Ντέιβιντ Νίβεν (αγγλ.: "James David Graham Niven", 1 Μαρτίου 1910 - 29 Ιουλίου 1983) ήταν Άγγλος ηθοποιός του κινηματογράφου βραβευμένος με Όσκαρ Α' Ανδρικού Ρόλου για την ταινία του 1958 "Χωριστά Τραπέζια (Separate Tables)", όπου ερμήνευσε το ρόλο ενός σεξουαλικά διεστραμένου ταγματάρχη εν αποστρατεία. Ο ρόλος αυτός του χάρισε επίσης τη Χρυσή Σφαίρα Καλύτερης Ανδρικής Ερμηνείας σε Δραματική ταινία καθώς και το βραβείο των κριτικών της Νέας Υόρκης. Ο ηθοποιός φοίτησε σε στρατιωτικό Κολλέγιο και κατάφερε να φτάσει μέχρι και το βαθμό του υπολοχαγού πριν τον κερδίσει η υποκριτική. Η πρώτη του κινημαγραφική εμφάνιση ήταν στην αγγλική ταινία του 1932 "There Goes the Bride". Έπειτα ταξίδεψε στο Χόλιγουντ όπου συμμετείχε ως κομπάρσος σε θρυλικές ταινίες όπως η "Κλεοπάτρα (Cleopatra, 1933)" του Σέσιλ Μπι ΝτεΜιλ και η "Ναυτική Ανταρσία (Mutiny on the Bounty, 1935)" του Φρανκ Λόιντ. Η εμφάνισή του στην ταινία του Λόιντ τράβηξε την προσοχή του παραγωγού Σάμιουελ Γκόλγουιν ο οποίος τον προσέλαβε. Έτσι ο ηθοποιός έλαβε σημαντικούς ρόλους στις ταινίες "Χαμένα Νιάτα (Dodsworth, 1936)", "Η Επέλασις της Ελαφράς Ταξιαρχίας (The Charge of the Light Brigade, 1936)", "Ο Αιχμάλωτος της Ζέντα (The Prisoner of Zenda, 1937)" και "Ανεμοδαρμένα Ύψη (Wuthering Heights, 1939)". Η εμφάνισή του στην ταινία του 1939 "Αριστοκράτης Φαντομάς (Raffles)", πλάι στην Ολίβια Ντε Χάβιλαντ στέφθηκε με επιτυχία, αλλά μεσολάβησε ο Β' Παγκόσμιος Πόλεμος και ο Νίβεν αναγκάστηκε να επιστρέψει στην Αγγλία για να πολεμήσει. Μετά τη λήξη του πολέμου πρωταγωνίστησε στην ταινία των Πάουελ και Πρέσμπεργκερ "Ζήτημα Ζωής και Θανάτου (A Matter of Life and Death, 1945)" που τον καθιέρωσε, καθώς και στις ταινίες "Ένας Άγγελος στη Γη (The Bishop's Wife, 1946)" και "Φως μεσ' την τρικυμία (Enchantment, 1948)". Κατά τη δεκαετία του '50 ερμήνευσε με επιτυχία το ρόλο του Φιλέα Φογκ στην ταινία "Ο γύρος του κόσμου σε 80 μέρες (Around the world in 80 days)" που αποτελεί κινηματογραφική μεταφορά του ομώνυμου μυθιστορήματος του Ιούλιου Βερν. Σημαντική θέση στη φιλμογραφία του ηθοποιού κατέχουν επίσης οι ταινίες: "Το Γαλάζιο Φεγγάρι (The Moon is Blue, 1953)", "Καμαριέρης για Όλες τις Δουλειές (My Man Godfrey, 1957)", "Καλημέρα Θλίψη (Bonjour Tristesse, 1958)", "Τα Κανόνια του Ναβαρόνε (Guns of Navarone, 1961)", "Ο Ροζ Πάνθηρας (The Pink Panther, 1963)" και "Τζέιμς Μποντ 007 - Καζίνο Ρουαγιάλ (Casino Royale, 1967)".
Παναγιώτης Πελεκούδας

Ο Παναγιώτης Πελεκούδας (Πάτρα, 8 Νοεμβρίου 1989), είναι Έλληνας διεθνής αθλητής της πετοσφαίρισης. Αγωνίζεται στο Πρωτάθλημα Ελλάδας στη θέση του κεντρικού.
Νίκος Καρέλης

O Νίκος Καρέλης (Ηράκλειο Κρήτης, 24 Φεβρουαρίου 1992) είναι Έλληνας διεθνής ποδοσφαιριστής, ο οποίος αγωνίζεται ως επιθετικός για τον Παναιτωλικό.
Dixie Dregs

Οι Dixie Dregs είναι αμερικάνικο χαρντ ροκ συγκρότημα, το οποίο σχηματίστηκε το 1970 στην Αουγκούστα της Τζόρτζια. Ηγετικό μέλος τους είναι ο κιθαρίστας Στηβ Μορς, γνωστός για την παρουσία του στους Deep Purple.
Λαϊκή Δημοκρατία του Λουγκάνσκ

Η Λαϊκή Δημοκρατία του Λουγκάνσκ (ρωσικά: "Луганская Народная Республика") είναι ένα αυτοαποκαλούμενο κράτος, που κήρυξε την ανεξαρτησία του από την Ουκρανία στις 27 Απριλίου 2014 και αποτελεί ομόσπονδο τμήμα της αυτοαποκαλούμενης Ομοσπονδιακής Πολιτείας της Νέας Ρωσίας. Η ανακήρυξη πραγματοποιήθηκε στις 27 Απριλίου 2014 και επισημοποιήθηκε με το δημοψήφισμα που έγινε στις 11 Μαΐου 2014. Το 89,07% ψήφισε υπέρ της αυτοδιάθεσης, το 10,19% ψήφισε κατά και το 0.74% λευκό.

Η αυτοαποκαλούμενη Λαϊκή Δημοκρατία του Λουγκάνσκ δεν έχει αναγνωριστεί από κανένα κράτος-μέλος του ΟΗΕ 
αλλά μόνο από τη Νότια Οσσετία, η οποία με τη σειρά της έχει αναγνωριστεί μόνο από ελάχιστα μέλη του οργανισμού. Η Ουκρανία χαρακτηρίζει τη Δημοκρατία του Λουχάνσκ ως τρομοκρατική οργάνωση. Η περιοχή βόρεια του Λουχάνσκ, όπου πλειοψηφούν οι Ουκρανόφωνοι, έχει παραμείνει υπό τον έλεγχο της Ουκρανίας και τοπικών ένοπλων ομάδων αυτοάμυνας.
Duolingo

Το Duolingo είναι πλατφόρμα ελεύθερης εκμάθησης γλωσσών και πληθοποριστικής μετάφρασης κειμένων από τους χρήστες του. Η υπηρεσία είναι σχεδιασμένη έτσι ώστε, καθώς οι χρήστες προοδεύουν δια μέσου των μαθημάτων τους, ταυτόχρονα βοηθούν στη μετάφραση ιστοσελίδων και άλλων εγγράφων. Με σημείο αναφοράς το Δεκέμβριο του 2013, το Duolingo προσέφερε μαθήματα Ισπανικών Λατινικής Αμερικής, Γαλλικών, Γερμανικών, Πορτογαλικών Βραζιλίας και Ιταλικών για αγγλόφωνους, καθώς επίσης και Αμερικανικών Αγγλικών για όσους μιλούν Ισπανικά, Γαλλικά, Γερμανικά, Πορτογαλικά, Ιταλικά, Ολλανδικά, Ρωσικά, Πολωνικά, Τουρκικά, Ουγγρικά, Ρουμανικά, Γιαπωνέζικα, Χίντι και Ινδονησιακά. Είναι διαθέσιμη στο Διαδίκτυο, σε iOS και σε πλατφόρμες Android.Το Duolingo ξεκίνησε ως ιδιωτική δοκιμαστική έκδοση στις 30 Νοεμβρίου 2011 και συγκέντρωσε μια λίστα αναμονής μεγαλύτερη από 300.000 χρηστών. Το Duolingo πρωτοκυκλοφόρησε για το ευρύτερο κοινό στις 19 Ιουνίου 2012 και ως τον Ιανουάριο του 2014 έχει φτάσει τους 25 εκατομμύρια χρήστες, από τους οποίους τα 12,5 εκατομμύρια είναι ενεργοί. Το 2013, η Apple επέλεξε το Duolingo ως την εφαρμογή της χρονιάς για το iPhone, δίνοντας για πρώτη φορά αυτή τη διάκριση σε μια εκπαιδευτική εφαρμογή.
Ντάνιελ Πράνιτς

Ο Ντάνιελ Πράνιτς (γεννημένος στις 2 Δεκεμβρίου 1981) είναι Κροάτης διεθνής ποδοσφαιριστής. Αγωνίζεται κυρίως ως αριστερό χαφ, ωστόσο μπορεί να αγωνιστεί και ως κεντρικός μέσος. Ο πατέρας του κατάγεται από το Ντομπόι, στην Βοσνία και Ερζεγοβίνη.
Ρασίντ Χαμντανί

Ο Ρασίντ Χαμντανί (αραβικά: رشيد حمداني, γεννημένος στις 8 Απριλίου 1985) είναι Μαροκινός ποδοσφαιριστής ο οποίος αγωνίζεται ως μέσος για λογαριασμό του Απόλλωνα Λεμεσού. Είναι, επίσης, κάτοχος γαλλικής εθνικότητας.
BBC Radio 1

Το BBC Radio 1 είναι ραδιοφωνικός σταθμός του BBC, ο οποίος εκπέμπει σε όλο το Ηνωμένο Βασίλειο και ξεκίνησε να εκπέμπει στις 7:00 στις 30 Σεπτεμβρίου 1967. Η πρώτη εκπομπή του σταθμού την εκφώνησε ο Τόνι Μπλάκμπερν. Ο σταθμός στοχεύει στο ραδιοφωνικό κοινό το οποίο έχει ηλικία ανάμεσα στα 15 με 29, ωστόσο το 2008 το κύριο κοινό του σταθμού ήταν η ηλικία 33.

Ο σταθμός παίζει κυρίως Ποπ μουσική, όλη την διάρκεια της ημέρας και συνήθως παίζει και άλλα είδη μουσικής μετά τις 19:00.

Πριν από το BBC Radio 1, το BBC είχε τρεις ραδιοφωνικούς σταθμούς (τον BBC Light Programme, τον BBC Home Service και τον BBC Third Programme), αλλά αυτοί έπαιζαν παλιά είδη μουσικής και έτσι έκλεισαν το 1967. Οι σταθμοί αυτοί αντικαταστάθηκαν από τους σταθμούς BBC Radio 1, BBC Radio 2, BBC Radio 3 και BBC Radio 4.

Το BBC Radio 1 έχει ως αδελφικό ραδιοφωνικό σταθμό, τον σταθμό "BBC Radio 1Xtra".
Βίκτωρ Κλωναρίδης

Ο Βίκτωρ Κλωναρίδης (Σεραίν Βελγίου, 28 Ιουλίου 1992) είναι Ελληνοβέλγος (έχει Έλληνα πατέρα και Βελγίδα μητέρα) ποδοσφαιριστής, ο οποίος αγωνίζεται για λογαριασμό της ΑΕΚ, ως μεσοεπιθετικός από το 2017.
BBC Radio 1Xtra

Το BBC Radio 1Xtra (πρώην 1Xtra ή 1Xtra from the BBC) είναι ένας ψηφιακός ραδιοφωνικός σταθμός του BBC. Ο σταθμός εστιάζει στην "Μαύρη Μουσική". Ο σταθμός ξεκίνησε να εκπέμπει στις 18:00 στις 6 Αυγούστου του 2002 και ονομαζόταν "Network X". Ο σταθμός συνεργάζεται με τον σταθμό BBC Radio 1 και εκπέμπουν από το ίδιο κτήριο μαζί με το Asian Network.
Γεώργιος Μπάστας

Ο Γεώργιος Μπάστας ήταν πολιτικός, δήμαρχος και πληρεξούσιος της περιοχής της Κορώνης. Ήταν μέλος της Φιλικής εταιρείας και συμμετείχε πολιτικά στον Απελευθερωτικό αγώνα. Σε αυτόν οφείλεται και η παροιμιώδη φράση "Έχω μπάρμπα στην Κορώνη" που χρησιμοποιείται και σήμερα.

Είχε εκλεγεί τον Ιανουάριο του 1847 στις δημοτικές εκλογές του 1847 δήμαρχος Κολωνίδων στον νομό Μεσσηνίας. Τον Ιούνιο του ίδιου έτους πήρε μέρος στις βουλευτικές εκλογές του 1847 και εξελέγη πληρεξούσιος στην εθνοσυνέλευση της Αθήνας. Μετά την εκλογή του έως πληρεξούσιος παραιτήθηκε από το αξίωμα του δημάρχου και θέλοντας να τον αντικαταστήσει ο ανιψιός του Κώστας Δαρειώτης έστειλε στο λιμάνι της Κορώνης, έδρα του δήμου Κολωνίδων, ένα πολεμικό πλοίο εκβιάζοντας τους κατοίκους. Έτσι ο Δαρειώτης εξελέγη δήμαρχος και έμεινε η παροιμιώδης φράση "Έχω μπάρμπα στην Κορώνη".
Μαρία Γκαετάνα Ανιέζι

Η Μαρία Γκαετάνα Ανιέζι (ιταλικά "Maria Gaetana Agnesi", 16 Μαΐου 1718 - 9 Ιανουαρίου 1799) ήταν Ιταλίδα μαθηματικός, φιλόσοφος και φιλάνθρωπος. Θεωρείται η πρώτη συγγραφέας βιβλίου που πραγματευόταν ταυτόχρονα τόσο τον διαφορικό όσο και τον ολοκληρωτικό λογισμό και ήταν επίτιμη διδάκτορας του Πανεπιστημίου της Μπολόνια. 

Αφιέρωσε τις τελευταίες τέσσερις δεκαετίες της ζωής στη μελέτη της θεολογίας (ιδιαίτερα της πατρολογίας) και σε φιλανθρωπικό έργο στην υπηρεσία των φτωχών, στους οποίους άνοιξε το σπίτι της, όπου δημιούργησε ένα νοσοκομείο.

Ήταν αδελφή της συνθέτριας και τσεμπαλίστριας Μαρίας Τερέζας Ανιέζι Πινοτίνι.

Είναι γνωστή για τη μαθηματική καμπύλη που ονομάστηκε «μάγισσα της Ανιέσι» αν και δεν την εφηύρε εκείνη.
Άλαν Άσμαν

Ο Τζώρτζ Άλαν Άσμαν (30 Μαΐου 1928 – 30 Νοεμβρίου 2002) ήταν Άγγλος παίκτης και προπονητής ποδοσφαίρου. Καθ' όλη την επαγγελματική του πορεία τόσο ως ποδοσφαιριστής, όσο και προπονητής, εργάστηκε σε συλλόγους της χώρας του, με μοναδική εξαίρεση ένα σύντομο διάστημα στην Ελλάδα και τον Ολυμπιακό Πειραιώς.
Λουίς Ραμίρεθ ντε Λουθένα

Ο Λουίς Ραμίρεθ ντε Λουθένα (ισπανικά: "Luis Ramírez de Lucena", περ. 1465 – περ. 1530) ήταν Ισπανός σκακιστής, ο οποίος δημοσίευσε το πρώτο σκακιστικό βιβλίο που εξακολουθεί να υπάρχει. Ήταν πιθανά γιος του ανθρωπιστή συγγραφέα και διπλωμάτη Χουάν ντε Λουθένα και καταγόταν από οικογένεια Εβραίων που προσχώρησε στον Ρωμαιοκαθολικισμό.
Γκερντ Άχγκελις

Ο Γκερντ Άχγκελις ("Gerd Achgelis", 16 Ιουλίου 1908 – 18 Μαΐου 1991) ήταν Γερμανός αεροπόρος, πιλότος δοκιμών, πιλότος εναέριων ακροβατικών, καθώς και πρωτοπόρος στην ανάπτυξη του ελικοπτέρων. Ο Άχγκελις απεβίωσε στις .
Πέδρο Νταμιάνο

Ο Πέδρο Νταμιάνο (πορτογαλικά: "Pedro Damião", διεθνώς: "Pedro Damiano" από το λατινικό "Damianus") ήταν Πορτογάλος σκακιστής που γεννήθηκε στην Οντεμίρα το 1480, ήταν φαρμακοποιός στο επάγγελμα και πέθανε το 1544.
Δημήτριος Βουρδουμπάς

Ο Δημήτριος Βουρδουμπάς (1898 – 7 Δεκεμβρίου 1982) ήταν Έλληνας στρατιωτικός και πολιτικός από τη Θήβα. Διετέλεσε βουλευτής στην εκλογική περιφέρεια Βοιωτίας και υπουργός.
Λιούμπομιρ Σπάγιτς

Ο Λιούμπομιρ Σπάγιτς (γεννήθηκε στις 7 Μαρτίου 1926 και πέθανε στις 28 Μαρτίου 2004) ήταν Σέρβος ποδοσφαιριστής και προπονητής ποδσοφαίρου. Ήταν μέλος της Εθνικής ομάδας ποδοσφαίρου της Γιουγκοσλαβίας που συμμετείχε στο Παγκόσμιο Κύπελλο Ποδοσφαίρου του 1954.
Ακτινοβολία

Ακτινοβολία είναι το προϊόν της εκπομπής μιας πηγής, όπως σωματίδια ύλης ή ηλεκτρομαγνητικά κύματα που έχουν την τάση να απομακρύνονται από την πηγή, καθώς βάλλονται από αυτήν. Ενώ όλα τα ηλεκτρομαγνητικά κύματα είναι ξεκάθαρα ακτινοβολία, η εκπομπή σωματιδίων ύλης θεωρείται ακτινοβολία όταν τα σωματίδια είναι μικρά, ξεκινώντας από νετρίνα, ηλεκτρόνια κλπ και φτάνοντας, το πιο μεγάλο σε μέγεθος, ως τον πυρήνα του ατομικού στοιχείου ηλίου. Στην κλίμακα αυτή, η ύλη εμφανίζει κυματικές ιδιότητες. Στη σωματιδιακή ακτινοβολία περιλαμβάνεται και η εκπομπή αντιύλης.
Ασημάκης Χαραλάμπης

Ο Ασημάκης Χαραλάμπης ήταν πολιτικός γεννημένος στα Καλάβρυτα, δύο φορές εκλεγμένος βουλευτής. Καταγόταν από την οικογένεια Χαραλάμπη και πέθανε στην Πάτρα, όπου ζούσε, στις 4 Μαΐου 1885. 

Ήταν γιος του επίσης αγωνιστή της επανάστασης και πολιτικού Σωτηρίου Χαραλάμπη και της Βικτωρίας Σισίνη. Αδέλφια του ήταν οι Παναγιώτης, Αναστάσιος, Χαρίκλεια, και Κωνσταντίνος

Ήταν πληρεξούσιος Καλαβρύτων στην εν Αθήναις Β' Εθνική των Ελλήνων Συνέλευση το 1862.
Κάταλιν Κις

Η Κάταλιν Κις (γεννήθηκε στις 2 Φεβρουαρίου 1979 στην πόλη Σέγκεντ της Ουγγαρίας) είναι διεθνής αθλήτρια πετοσφαίρισης η οποία αγωνίζεται με τη φανέλα του Prestige Απόλλων στο Πρωτάθλημα Α΄ Κατηγορίας της Κύπρου ως διαγώνια.
Αρέτα Κονόμη

Η Αρέτα Κονόμη (31 Ιανουαρίου 1989, Τίρανα) είναι Ελληνίδα πετοσφαιρίστρια αλβανικής καταγωγής, η οποία αγωνίζεται με τη φανέλα του Ολυμπιακού Πειραιώς στο Πρωτάθλημα Βόλεϊ Λιγκ της Ελλάδας ως λίμπερο (ελεύθερη). Είναι επίσης διεθνής με την Εθνική Ελλάδας πετοσφαίρισης γυναικών.
BBC Radio 2

Το BBC Radio 2 είναι ραδιοφωνικός σταθμός του BBC, ο οποίος εκπέμπει παγκόσμια από τις 30 Σεπτεμβρίου 1967. Ο σταθμός παίζει μουσική, την οποία την ακούνε οι μεγάλης ηλικίας άνθρωποι, όπως κλασική μουσική, Τζαζ και Φολκ.

Ο σταθμός εκπέμπει σε όλο το Ηνωμένο Βασίλειο στα FM από την συχνότητα 88.1 MHz μέχρι την συχνότητα 90.2 MHz, από τα στούντιο του σταθμού που βρίσκονται στο κέντρο του Λονδίνου. Ο σταθμός εκπέμπει στα FM με ισχύ 250 kW, το δυνατότερο σήμα FM στην Ευρώπη.
Πωλίνα Μπίλλια

Η Πωλίνα Μπίλλια (γεννημένη στις 29 Αυγούστου 1994 στην Αθήνα) είναι Ελληνίδα αθλήτρια πετοσφαίρισης, η οποία αγωνίζεται με τη φανέλα του Ολυμπιακού Πειραιώς στην Α1 Εθνική κατηγορία της Ελλάδας ως κεντρική.
Άντριου Τζόνσον

Ο Άντριου Τζόνσον ("Andrew Johnson", 29 Δεκεμβρίου 1808 - 31 Ιουλίου 1875) ήταν ο 16ος Αντιπρόεδρος και ο 17ος πρόεδρος των ΗΠΑ. Πριν γίνει αντιπρόεδρος ήταν κυβερνήτης και γερουσιαστής από το Τενεσί. Όταν το Τενεσί, και 10 άλλες νότιες πολιτείες, ανακήρυξαν την απόσχιση τους από τις ΗΠΑ, ήταν ο μόνος από τις 10 πολιτείες που δεν παραιτήθηκε από τη θέση του στο Κογκρέσο. Ένας νότιος δημοκράτης εκλέχθηκε ως αντιπρόεδρος κατά τη διάρκεια της προεδρικής θητείας του Αβραάμ Λίνκολν το 1864.

Έγινε πρόεδρος το 1865 μετά τη δολοφονία του προέδρου Λίνκολν. Το Κογκρέσο μετά διοικούταν από ρεπουμπλικάνους, οι οποίοι μετά τη δολοφονία του Λίνκολν έθεσαν αυστηρότερους όρους από ό,τι ο Τζόνσον ήθελε για την ανασυγκρότηση των νότιων πολιτειών που είχαν επαναστατήσει. Ως αποτέλεσμα ακύρωσε 29 αποφάσεις που είχαν παρθεί από το Κογκρέσο.

Επίσης ήταν ο πρώτος πρόεδρος της χώρας που παραπέμφθηκε από τη Βουλή των Αντιπροσώπων αλλά τελικά αθωώθηκε στη Γερουσία για μια ψήφο και τελείωσε τη θητεία του. Ήταν ο μόνος πρόεδρος των ΗΠΑ που δεν είχε ποτέ φοιτήσει στη ζωή του. Γράμματα διδάχτηκε από τη γυναίκα του. Οι ΗΠΑ αγόρασαν την Αλάσκα από τη Ρωσία για 7,2 εκατομμύρια δολάρια (2 σεντ το στρέμμα) κατά τη διάρκεια της προεδρίας του.



Κατηγορία:Πρόεδροι των ΗΠΑ
Κατηγορία:Αντιπρόεδροι των ΗΠΑ
Γκόσα Κουτσένκο

Ο Γιούρι Γκεόργκιεβιτς Κουτσένκο (Ρωσικά: Юрий Георгиевич Куценко, γεννημένος στις 20 Μάη του 1967), είναι περισσότερο γνωστός ως Γκόσα Κουτσένκο (Ρωσικά: Гоша Куценко), είναι Ρώσος ηθοποιός, παραγωγός, τραγουδιστής, ποιητής και σεναριογράφος. Το 2008, εντάχθηκε στο κόμμα Ενωμένη Ρωσία. Ο Κουτσένκο έχει εμφανιστεί σε υψηλού προφίλ ταινίες όπως Μαμά μην κλαις, Antikiller με τον Μιχαήλ Ιλιάνοφ, Night Watch με τον Κονσταντίν Χαμπένσκι, και το System Echelon. Επίσης έχει παίξει στην ταινία Παράγραφος 78 (και τα δύο σίκουελ) με τον Βλαντίμιρ Βντοβιτσένκοφ και την Αναστασία Σλανεφσκάγια και έκανε και μια γκεστ εμφάνιση στην ταινία Οκτώ Αυγούστου με την Σβετλάνα Ιβανόβα, τον Μαξίμ Ματβέγεφ και τον Γεγκόρ Μπερόγεφ. Επίσης έπαιξε και στην ταινία Το κατοικήσιμο νησί με τον Βασίλι Στεπάνοφ, τη Γιούλια Σνιγκίρ, τον Πιότρ Φιόντοροφ, τον Μαξίμ Ματβέγεφ και τον Φιόντορ Μπονταρτσούκ.
Κώστας Περρίκος

Ο Κώστας Περρίκος (23 Απριλίου 1905 - 4 Φεβρουαρίου 1943) ήταν Έλληνας αξιωματικός της Πολεμικής Αεροπορίας και αρχηγός της αντιστασιακής οργάνωσης ΠΕΑΝ κατά τη διάρκεια της γερμανικής κατοχής.
Αρετή Μπουζουνιεράκη

Η Αρετή Μπουζουνιεράκη (γεννήθηκε στις 1 Ιουνίου 1985 στον Πειραιά) είναι Ελληνίδα διεθνής αθλήτρια πετοσφαίρισης, η οποία αγωνίζεται με τη φανέλα του Φ.Ο. Βριλησσίων στην Α2 Εθνική κατηγορία της Ελλάδας ως λίμπερο.
Setanta Sports Cup

Το Setanta Sports Cup, γνωστό ως "Setanta Cup", ήταν ποδοσφαιρική διοργάνωση στην οποία λάμβαναν μέρος ομάδες και από τις δύο ποδοσφαιρικές ομοσπονδίες της νήσου Ιρλανδίας. Ξεκίνησε το 2005 και αποτελούσε διασυνοριακή διοργάνωση μεταξύ συλλόγων που αγωνίζονταν στα πρωταθλήματα Λιγκ οφ Άιρλαντ Πρέμιερ Ντιβίζιον από τη Δημοκρατία της Ιρλανδίας και ΝΙΦΛ Πρέμιερσιπ από τη Βόρεια Ιρλανδία. Το κύπελλο χρηματοδοτούνταν από την Setanta Sports, το ιρλανδικό συνδρομητικό αθλητικό τηλεοπτικό δίκτυο.
BBC Radio 3

Το BBC Radio 3 είναι ένας ραδιοφωνικός σταθμός του BBC, ο οποίος εκπέμπει σε όλο το Ηνωμένο Βασίλειο. Σχεδόν σε όλο του το πρόγραμμα παίζει κλασική μουσική, όπερα αλλά και Τζαζ. Μία φορά το χρόνο μεταδίδει τις συναυλίες του BBC Proms, κατά τη διάρκεια του καλοκαιριού. Ο σταθμός είναι ο πιο σημαντικός επίτροπος της νέας μουσικής.

Το 2009 και το 2011 ο σταθμός κέρδισε το χρυσό βραβείο της χρονιάς στα ραδιοφωνικά βραβεία της Sony.
Άννα Πολλάτου

Η Άννα Πολλάτου (Αργοστόλι, 8 Οκτωβρίου 1983 - Βάρδα Ηλείας, 17 Μαΐου 2014) ήταν Ελληνίδα αθλήτρια και ολυμπιονίκης της ρυθμικής γυμναστικής. Ήταν αθλήτρια του Α.Γ.Σ. Επτανήσων Αργοστολίου.

thumb|left|Η ολυμπιακή ομάδα ρυθμικής γυμναστικής του 2000
Ξεκίνησε την ρυθμική γυμναστική το 1988 κι έφτασε στην μεγαλύτερη επιτυχία της με την Εθνική ανσάμπλ με την οποία κατέκτησε το χάλκινο μετάλλιο στο σύνθετο ομαδικό στους Ολυμπιακούς Αγώνες του Σίδνεϊ το 2000. Την προηγούμενη χρονιά το 1999 κατέκτησε το χρυσό μετάλλιο στα τελικά οργάνων και το ασημένιο στο σύνθετο ομαδικό στο Παγκόσμιο πρωτάθλημα της Οζάκα στην Ιαπωνία. Την ίδια χρονιά στο Ευρωπαϊκό πρωτάθλημα της Βουδαπέστης κατέκτησε ένα χρυσό μετάλλιο στο σύνθετο ομαδικό, ένα ασημένιο στο σύνθετο και ένα χάλκινο στις κορύνες. Τα τελευταία χρόνια δούλευε ως προπονήτρια ρυθμικής γυμναστικής σε ένα σύλλογο στα Μέγαρα (Όμιλος Φίλων Αθλητισμού Μεγάρων).

Σκοτώθηκε σε αυτοκινητιστικό δυστύχημα στις 17 Μαΐου 2014 σε ηλικία 30 χρονών στην Ε.Ο. Πατρών-Πύργου έξω από την Βάρδα. Το όνομά της δόθηκε προς τιμήν της στο αεροδρόμιο της Κεφαλονιάς.
Αντώνης Αρώνης

Ο Αντώνης Αρώνης (γεννημένος στις 17 Μαρτίου 1957) είναι Έλληνας παλαίμαχος διεθνής αθλητής υδατοσφαίρισης.
Τέο Ντόγκας

Ο Τέο Ντόγκας (γεννημένος στις 19 Φεβρουαρίου 1977 στην πόλη Σπλιτ) είναι Κροάτης παλαίμαχος διεθνής υδατοσφαιριστής. Έχει αγωνιστεί στα πρωταθλήματα της Κροατίας, της Ελλάδας, της Ιταλίας και του Μαυροβουνίου.
Μπέντζαμιν Χάρρισον

Ο Μπέντζαμιν Χάρρισον (20 Αυγούστου 1833 - 13 Μαρτίου 1901) ήταν ο 23ος πρόεδρος των ΗΠΑ (1889-1893). Ήταν ο εγγονός του Ουίλιαμ Χένρι Χάρισον. Κατάγεται από την Ινδιανάπολη της Ιντιάνα. Ήταν μέλος του ρεπουμπλικανικού κόμματος. Εκλέχθηκε για τον Λευκό Οίκο το 1888, νικώντας τον Γκρόβερ Κλίβελαντ. Ο Χάρρισον ήταν ο μόνος πρόεδρος που ήταν εγγονός προηγούμενου προέδρου. Επίσης ήταν ο πρώτος πρόεδρος της χώρας, που χρησιμοποίησε ηλεκτρισμό στον Λευκό Οίκο.

Μετά την πλήρη τετραετή θητεία του Χάρρισον, έγιναν πάλι εκλογές, στις οποίες κέρδισε ο Χάρρισον, ο οποίος συμμετείχε ξανά ως εκπρόσωπος του δημοκρατικού κόμματος. Η πρώτη σύζυγος του Μπέντζαμιν Χάρρισον, ήταν η Κάρι Χάρρισον. Μετά τον θάνατο της Κάρι, η δεύτερη γυναίκα του ήταν η Μαίρη Ντίμικ Χάρρισον. Εκτός από το ότι ήταν πρόεδρος, ο Μπέντζαμιν Χάρρισον, ήταν και ένας πολύ επιτυχημένος δικηγόρος.
Opel Kadett

Το Opel Kadett ήταν ένα μικρομεσαίο οικογενειακό αυτοκίνητο της κατηγορίας C, που κατασκευάστηκε από τη γερμανική αυτοκινητοβιομηχανία Opel, από το 1962 έως το 1991, σε 5 γενιές. Αντικαταστάθηκε το 1991 από το Opel Astra πρώτης γενιάς, αν και ειδικά η έκδοση Kadett E καμπριολέ διατηρήθηκε στην παραγωγή έως το 1993, όταν και παρουσιάστηκε το Astra καμπριολέ που την αντικατέστησε. Με το όνομα Kadett υπήρξε, μεταξύ του 1936 και του 1940, και ένα άλλο μοντέλο της Opel.



Κατηγορία:Μοντέλα Opel
Κατηγορία:Μικρομεσαία αυτοκίνητα
Αλέκος Λουμπαρδέας

Ο Αλέκος Λουμπαρδέας είναι πρώην διεθνής αθλητής της ελληνικής πυγμαχίας, πρώην προπονητής πυγμαχίας και νυν παράγοντας τους αθλήματος. Σαν αθλητής αγωνίστηκε με τα χρώματα της Παναχαϊκής αλλά και σαν έφορος του τμήματος πυγμαχίας για πολλά έτη. Ανιψιός του ήταν ο πρωταθλητής στίβου Βασίλης Λουμπαρδέας. Χρημάτισε επίσης πρόεδρος της τοπικής επιτροπής πυγμαχίας.

Πολλάκις πρωταθλητής Ελλάδος στα 60 κιλά στο διασυλλογικό πρωτάθλημα αλλά και σε αυτό των Ενόπλων Δυνάμεων, και μέλος της εθνικής ομάδας. Ξεκίνησε από τα 51 κιλά μετέβη στα 54 κι τέλος στα 60, από το 1965 κατατάχτηκε στην Α΄ κατηγορία από την ομοσπονδία. Έχει τιμηθεί από την Ελληνική ομοσπονδία πυγμαχίας για την προσφορά του στο άθλημα.
Κώστας Στεργιόπουλος

Ο Κώστας Στεργιόπουλος (1926- Αθήνα, 11 Ιανουαρίου 2016) ήταν βραβευμένος Έλληνας συγγραφέας, πεζογράφος, κριτικός και ποιητής της πρώτης μεταπολεμικής γενιάς, πανεπιστημιακός καθηγητής .
Τζέιμς Μπιουκάναν

Ο Τζέιμς Μπιουκάναν ("James Buchanan Jr", 23 Απριλίου 1791 - 1 Ιουνίου 1868) ήταν ο 15ος πρόεδρος των Ηνωμένων Πολιτειών της Αμερικής. Ήταν ο μόνος πρόεδρος της χώρας που δεν είχε παντρευτεί. Η ανιψιά του Αριέττα Λέιν ήταν η πρώτη κυρία κατά τη διάρκεια της θητείας του. Ήταν έμπειρος πολιτικός και έγινε Πρόεδρος το 1857.
Δείνων

Ο Δείνων ή Δίνων ήταν ιστορικός του 4ου π.Χ. αιώνα από την Κολοφώνα της Μικράς Ασίας, πατέρας του επίσης ιστορικού Κλειτάρχου. Έγραψε μια ιστορία της Περσίας με τίτλο "Τα Περσικά" από την οποία δασώθηκαν ελάχιστα αποσπάσματα. 
Η αφήγησή του άρχιζε από την εποχή της θρυλικής βασίλισσας Σεμιράμιδος και τελείωνε με την επανάκτηση της Αιγύπτου από τους Πέρσες. Εκτός από τα ιστορικά γεγονότα, περιέγραφε τα ήθη και έθιμα των Περσών καθώς και την πολυτέλεια, τα προνόμια και την ιεραρχία της αυλής του "Μεγάλου Βασιλέως". Δεν έλειπαν επίσης αναφορές σε μύθους, φανταστικές ιστορίες και ερωτικές λεπτομέρειες.
Το έργο του Δείνωνος συμπλήρωνε και επέκτεινε την αντίστοιχη και ομότιτλη ιστορία του κατά μισό αιώνα πρεσβυτέρου του Κτησία και χωριζόταν, όπως και αυτή, σε τρία μέρη (Ασσυριακά, Μηδικά και Περσικά).

Ο Δείνων θεωρήθηκε κατά την αρχαιότητα αξιόλογος συγγραφέας, αξιόπιστη πηγή για την περσική ιστορία σύμφωνα με τον Ρωμαίο βιογράφο Κορνήλιο Νέπω. Ο Πλούταρχος τον χρησιμοποίησε ως κύρια πηγή πληροφοριών για την σύνταξη του "Βίου του Αρταξέρξη", ενώ τον μνημονεύει επίσης και στον "Βίο του Θεμιστοκλή".
Αναφέρεται ακόμη από τον Αθήναιο και τον Πλίνιο τον Πρεσβύτερο, ενώ εικάζεται ότι και ο Κλείταρχος άντλησε πολλές πληροφορίες από το ιστορικό έργο του πατέρα του όταν έγραφε την δική του ιστορία του Μ. Αλεξάνδρου.
Opel Omega

Το Opel Omega ήταν ένα μεσαίο πολυτελές αυτοκίνητο της κατηγορίας Ε, που κατασκευάστηκε από τη γερμανική αυτοκινητοβιομηχανία Opel, από το 1986 έως το 2003, σε δύο γενιές. Η πρώτη γενιά του μοντέλου παρήχθη από τον Αύγουστο του 1986 έως τον Αύγουστο του 1993 και μάλιστα κέρδισε τον τίτλο του Ευρωπαϊκού Αυτοκινήτου της Χρονιάς για το 1987. Η δεύτερη γενιά του, κατασκευάστηκε από τον Ιανουάριο του 1994 έως τις 25 Ιουνίου 2003, ενώ υπέστη μια σημαντική ανανέωση τον Αύγουστο του 1999.
Η ΠυραΜΜΜίδα

Η ΠυραΜΜΜίδα (Ρώσικα: "ПираМММида") είναι εγκληματική και δραματική ταινία του 2011, με πρωταγωνιστές τους Αλεξέι Σερεμπριακόφ, Φιόντορ Μπονταρτσούκ, Πιότρ Φιόντοροφ και Γεκατερίνα Βιλκόβα. Η ταινία είναι βασισμένη σε πραγματικά γεγονότα, και συγκεκριμένα στην ιστορία του Σεργκέι Μαβρόντι.
Τσέστερ Άρθουρ

Ο Τσέστερ Άρθουρ ("Chester A. Arthur", 5 Οκτωβρίου 1829 - 18 Νοεμβρίου 1886) ήταν Αμερικανός πολιτικός και ο 21ος πρόεδρος των Ηνωμένων Πολιτειών της Αμερικής. Πριν γίνει πρόεδρος ήταν ευρέως γνωστός ως συλλέκτης φόρων εισαγωγής για το λιμάνι της Νέας Υόρκης μία δουλειά που απέκτησε από τις πολιτικές του διασυνδέσεις. Ο Τσέστερ Άρθουρ ορίστηκε αντιπρόεδρος από τον Τζέιμς Γκάρφιλντ, θέση στην οποία παρέμεινε για περίπου μισό χρόνο, μέχρι τη δολοφονία του προκατόχου του, με αποτέλεσμα να γίνει αυτός πρόεδρος. Ο Άρθουρ ήταν ο πρώτος πρόεδρος της χώρας που έδωσε προεδρικούς όρκους στο σπίτι του.

Ο Άρθουρ ήταν δικηγόρος στην Νέα Υόρκη. Δύο από τις υποθέσεις του ήταν διάσημες. Η μία επιβεβαίωνε ότι κάθε σκλάβος που ερχόταν στην Νέα Υόρκη αυτομάτως θα ήταν ελεύθερος. Η άλλη έληξε τον φυλετικό διαχωρισμό στα μετρό.

Μετά τη δολοφονία του Τζέιμς Γκάρφιλντ, ο τότε αντιπρόεδρος Τσέστερ Άρθουρ τον αντικατέστησε. Κατά τη διάρκεια της θητείας του ένα μείζον ζήτημα ήταν το γεγονός ότι οι άνθρωποι τοποθετούσαν τους φίλους τους σε υψηλές πολιτικές θέσεις, αντί για ανθρώπους που άξιζαν τη δουλειά. Το πρόβλημα επιλύθηκε μετά από την απόφασή του να εφαρμόσει τη διαδικασία του τεστ αξιολόγησης σε όσους έκαναν αίτηση για δημόσια θέση και σε περίπτωση που πετύχαιναν, τους προσλάμβανε.


Κατηγορία:Πρόεδροι των ΗΠΑ
Κατηγορία:Αμερικανοί δικηγόροι
Poets and Madmen

Το Poets and Madmen είναι το ενδέκατο και τελευταίο άλμπουμ του αμερικάνικου heavy metal συγκροτήματος Savatage, το οποίο κυκλοφόρησε τον Απρίλιο του 2001 μέσω της δισκογραφικής εταιρείας "SPV/Steamhammer". Επανεκδόθηκε στις 20 Δεκεμβρίου 2011 από την "Ear Music" με τις ακουστικές εκτελέσεις του ""Tonight He Grins Again" και του "Sleep"".
Το άλμπουμ έχει κοινό στιχουργικό περιεχόμενο το οποίο αναφέρεται στην ζωή του φωτορεπόρτερ Κέβιν Κάρτερ, αναμιγνύοντας και φανταστικά στοιχεία. Αυτός ήταν ο πρώτος δίσκος τους με τον Τζον Όλιβα ως βασικό τραγουδιστή, μετά από δέκα χρόνια. Επίσης, μοναδικός κιθαρίστας κατά τις ηχογραφήσεις ήταν ο Κρις Κάφερι, αφού ο Αλ Πιτρέλλι αποχώρησε πιο πριν για να ενταχθεί στους Megadeth. Το εξώφυλλο του άλμπουμ είναι σχεδιασμένο από τον Έντγκαρ Τζέρινς, ο οποίος είχε σχεδιάσει και τα εξώφυλλα των δύο προηγούμενων στούντιο δίσκων των Savatage.
Οι ηχογραφήσεις του άλμπουμ πραγματοποιήθηκαν στα "Soundtracks Studios" της Νέας Υόρκης, με την σύνθεση να πραγματοποιείται από τον Τζον Όλιβα, τον Κρις Κάφερι και τον Πωλ Ο'Νηλ.
Το "Poets and Madmen" σκαρφάλωσε στο Top-10 των γερμανικών τσαρτ και μπήκε στους κατάλογους επιτυχιών της Ολλανδίας, της Αυστρίας και της Ελβετίας.
BBC Parliament

Το BBC Parliament είναι τηλεοπτικό κανάλι του BBC, το οποίο μεταδίδει ζωντανά και μαγνητοσκοπημένα τις ομιλίες από τη Βουλή των Κοινοτήτων και τη Βουλή των Λόρδων του Κοινοβουλίου του Ηνωμένου Βασιλείου, το Σκωτικό και το Ευρωπαϊκό Κοινοβούλιο. Σε δημοσκόπηση, μόνο το 1.2% από το σύνολο του πληθυσμού του Ηνωμένου Βασιλείου, παρακολουθεί το κανάλι για παραπάνω από 3 λεπτά τουλάχιστον μια φορά την εβδομάδα. Πριν γίνει το κανάλι ιδιοκτησία του BBC, το κανάλι ονομαζόταν The Parliamentary Channel (1992-1998).
In Memory

Το In Memory είναι ΕΡ του αμερικάνικου heavy metal συγκροτήματος Nevermore, το οποίο κυκλοφόρησε τον Ιούλιο του 1996 μέσω της δισκογραφικής εταιρείας "Century Media Records". Επανεκδόθηκε στις 27 Ιουνίου 2006 από την ίδια εταιρεία με πέντε επιπλέον κομμάτια.
Η συγκεκριμένη κυκλοφορία περιλαμβάνει κάποιες από τις πιο ακραίες φωνητικές εκτελέσεις του τραγουδιστή Γουόρελ Ντέιν, με την μουσική να συνδυάζει την τεχνική του progessive metal με την τραχύτητα του thrash metal. Το ΕΡ περιλαμβάνει ένα ποτ-πουρί από διασκευές σε κομμάτια των Bauhaus και η αρχική του κοπή των 5.000 αντιτύπων κυκλοφόρησε σε μορφή Digipak.
Αυτή ήταν μία από τις δύο κυκλοφορίες των Nevermore, μαζί με το άλμπουμ "Τhe Politics of Ecstasy", στην οποία συμμετείχε ο κιθαρίστας Πατ Ο'Μπράιεν.
CBBC

Το CBBC είναι το παιδικό κανάλι του BBC. Το πρόγραμμα του καναλιού είναι για παιδιά ηλικίας από 6 μέχρι 12 χρονών. Ο τίτλος "CBBC" χρησιμοποιήθηκε για πρώτη φορά από το 1985 (ως Children's BBC) και επίσημα από το 1997.

Τα προγράμματα του CBBC συχνά μεταδίδονται από το BBC One (ως "CBBC One") και από το BBC Two (ως "CBBC Two"). Το CBBC έχει ένα αδελφικό κανάλι το CBeebies, το οποίο είναι για παιδιά κάτω των 6 ετών.

Το κανάλι ήταν το "Κανάλι της Χρονιάς" στα παιδικά βραβεία BAFTA. Το κανάλι το παρακολουθούν 300.000 τηλεθεατές ημερησίως.
Κομράτ

Το Κομράτ (Γκαγκαούζ: "Komrat", ρωσικά: Комрат) είναι πόλη στη νότια Μολδαβία, πρωτεύουσα της Γκαγκαουζίας (αυτόνομη εδαφική ενότητα "Gagauz Yeri»).

Η πιο πολυπληθής πόλη είναι ένα σημαντικό συγκοινωνιακό κόμβο, πολιτικό, οικονομικό, πολιτιστικό και επιστημονικό κέντρο της Γκαγκαουζίας.
Opel Ascona

Το Opel Ascona ήταν ένα μεσαίο οικογενειακό αυτοκίνητο της κατηγορίας D, που κατασκευάστηκε από τη γερμανική αυτοκινητοβιομηχανία Opel, από τον Σεπτέμβριο του 1970 έως τον Αύγουστο του 1988, σε τρεις γενιές.
Μεταπρογραμματισμός

Ο όρος Μεταπρογραμματισμός (Αγγλικά: "Metaprogramming") χαρακτηρίζει τα προγράμματα υπολογιστών τα οποία μπορούν να τροποποιούν προγράμματα. Για παράδειγμα ένα πρόγραμμα μπορεί κατά την διάρκεια της μεταγλώττισης να παράγει κώδικα ο οποίος στην συνέχεια μεταγλωττίζεται και δημιουργείται το εκτελέσιμο αρχείο σε γλώσσα μηχανής. Ο "μεταπρογραμματισμός" είναι όρος που χαρακτηρίζει τα «προγράμματα που παράγουν προγράμματα», δηλαδή προγράμματα τα οποία τροποποιούν/δημιουργούν πηγαίο κώδικα. Στην γλώσσα C++ ο μεταπρογραμματισμός συσχετίζεται με τον προγραμματισμό με χρήση πρότυπων "templates". Σε γλώσσες σεναρίων (scripting languages) όπως η Ruby ο μεταπρογραμματισμός αναφέρεται στην δυνατότητα να προσθέτουμε νέο εκτελέσιμο κώδικα ο οποίος τροποποιεί την συμπεριφορά του προγράμματος κατά την εκτέλεση (runtime). Στην γλώσσα Ruby ο μεταπρογραμματισμός βασίζεται στο API που επιτρέπει ανάκλαση.
Μακεδονικές Ημέρες

Το περιοδικό Μακεδονικές Ημέρες ήταν ένα ελληνικό μηνιαίο λογοτεχνικό έντυπο με τόπο έκδοσης τη Θεσσαλονίκη. Κυκλοφόρησε από το 1932 έως το 1939, για να επανεκδοθεί αργότερα και για μικρό χρονικό διάστημα, από το 1952 έως το 1953. Το περιοδικό υπήρξε ένα από τα πιο διάσημα και πιο έγκριτα επιστημονικά περιοδικά στον τομέα του. Εκδιδόταν σε μηνιαία βάση. Οι "Μακεδονικές Ημέρες" ξεπέρασαν το κύμα του λογοτεχνικού μοντερνισμού στην Ελλάδα. Ένα από τα μέλη της εκδοτικής ομάδας του περιοδικού το 1930 υπήρξε ο Γεώργιος Βαφόπουλος.

Στο περιοδικό έγραψαν συγγραφείς όπως ο Στέλιος Ξεφλούδας, ο Γιώργος Θέμελης, ο Τάκης Βαρβιτσιώτης, ο Νίκος Γκάτσος και ο Οδυσσέας Ελύτης.
Τζέικ Λι

Ο Τζέικ Λι (15 Φεβρουαρίου 1957) είναι Αμερικανός κιθαρίστας της Hard Rock μουσικής, γνωστός για την συνεργασία του με τον Ozzy Osbourne στα μέσα της δεκαετίας του '80 και με τους Badlands του Ρέι Γκίλεν μερικά χρόνια αργότερα.
Λι Μάρβιν

Ο Λι Μάρβιν (αγγλ. Lee Marvin), (19 Φεβρουαρίου 1924 - 29 Αυγούστου 1987) ήταν Αμερικανός ηθοποιός του κινηματογράφου και της τηλεόρασης βραβευμένος με Όσκαρ Α' Ανδρικού Ρόλου για την ταινία του 1965 "Η Λησταρχίνα (Cat Ballou)", όπου εμφανίστηκε στο πλευρό της Τζέιν Φόντα υποδυόμενος έναν ξεπεσμένο και μεθύστακα πιστολά. Ο ρόλος αυτός του χάρισε επίσης τη Χρυσή Σφαίρα Καλύτερης Ανδρικής Ερμηνείας σε Κωμωδία και Βραβείο BAFTA. Ο ηθοποιός ήταν γνωστός για τη βαριά του φωνή, τα λευκά του μαλλιά και το υψηλό του ανάστημα. Οι σημαντικότερες ταινίες στις οποίες εμφανίστηκε είναι οι εξής: "Η μεγάλη κάψα (The Big Heat, 1953)", "Η Ανταρσία του Κέιν (The Caine Mutiny, 1954)", "Άσχημη μέρα στο μαύρο βράχο (Bad Day at Black Rock, 1955)", "Ο Άνθρωπος που Σκότωσε τον Λίμπερτι Βάλανς (The Man Who Shot Liberty Vallance, 1962)", "Το πλοίο των τρελών (Ship of Fools, 1965)", "Οι Επαγγελματίες (The Professionals, 1966)", "Και οι 12 Ήταν Καθάρματα (The Dirty Dozen, 1967)" και "Έγκλημα στο Γκόρκι Παρκ (Gorky Park, 1983)".
Ηραίον Ολυμπίας

Το Ηραίον Ολυμπίας ή αλλιώς ο ναός της Ήρας στην Ολυμπία βρίσκεται εντός του ιερού χώρου της Άλτεως και στη βορειοδυτική πλευρά της. Ήταν κτισμένο στους νότιους πρόποδες του Κρονίου λόφου και είναι από τα αρχαιότερα δείγματα μνημειακής ναοδομίας στην Ελλάδα.

thumb|598x598px|Σχεδιάγραμμα του Ηραίου. Α:Περιστύλιο, Β:Πρόναος, C:Ναός, D:Οπισθόδομος, Ε:Βάση του αγάλματος της Ήρας
Κλιφ Ρόμπερτσον

Ο Κλιφ Ρόμπερτσον (αγγλ.: "Clifford Parker Robertson III", 9 Σεπτεμβρίου 1923 - 10 Σεπτεμβρίου 2011) ήταν Αμερικανός ηθοποιός του κινηματογράφου και της τηλεόρασης βραβευμένος με Όσκαρ Α' Ανδρικού Ρόλου για την ταινία του 1968 "Τσάρλι (Charlie)", όπου υποδύθηκε έναν άνδρα με νοητική καθυστέρηση που προσπαθεί να επιβιώσει. Ο Ρόμπερτσον είναι επίσης γνωστός για το ρόλο του στην ταινία "Πικ Νικ (Picnic, 1955)" όπου υποδύθηκε έναν παλιό συμφοιτητή του Γουίλιαμ Χόλντεν από το κολέγιο, για τη συμμετοχή του στην ταινία του Ρόμπερτ Όλντριτς "Φθινοπωρινά Φύλλα (Autumn Leaves, 1956)" όπου ερμήνευσε το ρόλο του νεαρού εραστή της Τζόαν Κρόφορντ, για την ταινία "Τορπιλάκατος PT 109 (PT 109, 1963)" που εμφανίστηκε στο ρόλο ενός νεαρού Τζον Φιτζέραλντ Κένεντι και για την ταινία "Γυμνό Μοντέλο (Star 80)" όπου υποδύθηκε τον Χιου Χέφνερ. Η τελευταία του κινηματογραφική εμφάνιση ήταν στην τριλογία ταινιών Spiderman στο ρόλο του θείου Μπεν.
Πίτερ Φιντς

Ο Πίτερ Φιντς ("Frederick George Peter Ingle Finch", 28 Σεπτεμβρίου 1916 - 14 Ιανουαρίου 1977) ήταν Αυστραλός ηθοποιός του κινηματογράφου βραβευμένος με Όσκαρ Α' Ανδρικού Ρόλου για την ταινία του 1976 "Το Δίκτυο (Network)", όπου εμφανίστηκε στο πλευρό των Φέι Ντάναγουεϊ, Γουίλιαμ Χόλντεν και Ρόμπερτ Ντυβάλ υποδυόμενος έναν εκφωνητή δελτίου ειδήσεων που λαμβάνει τα νέα της απόλυσής του και ενημερώνει το κοινό ότι πρόκειται να αυτοκτονήσει. Πρόκειται για τον πρώτο ηθοποιό στην ιστορία του θεσμού των βραβείων Όσκαρ που τιμήθηκε με το Όσκαρ Α' Ανδρικού Ρόλου μετά θάνατον (Ο Χιθ Λέτζερ είναι ο μοναδικός άλλος ηθοποιός που τιμήθηκε με Όσκαρ μετά θάνατον). Ο ρόλος αυτός του χάρισε επίσης τη Χρυσή Σφαίρα Καλύτερης Ανδρικής Ερμηνείας σε Δραματική Ταινία και Βραβείο BAFTA. Ο ηθοποιός ήταν γνωστός για τη βαριά του φωνή, τα λευκά του μαλλιά και το υψηλό του ανάστημα. Σημαντική θέση στη φιλμογραφία του ηθοποιού κατέχουν οι ταινίες: "Στο Δρόμο των Ελεφάντων (Elephant Walk, 1954)", "Η Ιστορία μιας Μοναχής (The Nun's Story, 1959)", "Αμαρτωλός Γάμος (The Pumpkin Eater, 1964)", "Η Πτήση του Φοίνικα (The Flight of the Phoenix, 1966)", "Μακριά από το Αγριεμένο Πλήθος (Far From the Madding Crowd, 1967)" και "Καταραμένη Κυριακή (Sunday Bloody Sunday, 1971)".
Running Wild

Οι Running Wild είναι γερμανικό heavy metal συγκρότημα το οποίο δημιουργήθηκε το 1976 στο Αμβούργο από τον τραγουδιστή Ρόλφ Κάσπαρεκ (Rock 'n' Rolf). Αποτέλεσαν σημαντικό κομμάτι της γερμανικής metal σκηνής της δεκαετίας του '80, επηρεάζοντας έντονα το ιδίωμα του pirate metal.

Το συγκρότημα διαλύθηκε το 2009, για να επανενωθεί δύο χρόνια αργότερα, πετυχαίνοντας την σπουδαιότερη θέση στα τσαρτ το 2016, όταν το άλμπουμ "Rapid Foray" σκαρφάλωσε στην δεύτερη θέση του γερμανικού καταλόγου επιτυχιών.
Russia Beyond the Headlines

Η Russia Beyond the Headlines (RBTH, "Η Σύγχρονη Ρωσία") είναι ένας πολύγλωσσος πόρος ειδήσεων και πληροφορίας, ο οποίος παρέχει ειδησιογραφία, σχολιασμό, άρθρα γνώμης και αναλύσεις στα πεδία του πολιτισμού, της πολιτικής, των επιχειρήσεων, της επιστήμης και της δημόσιας σφαίρας στη Ρωσία.

Η "Russia Beyond the Headlines" εκδίδει έντυπα παραρτήματα σε 29 έγκριτους τίτλους εφημερίδων ανά την υφήλιο, σε 16 γλώσσες, σε 23 χώρες. Διατηρεί, επιπλέον, 20 ιστοτόπους σε 16 γλώσσες. Στα έντυπα παραρτήματα και τους αντίστοιχους ιστοτόπους, η "RBTH "καλύπτει την τρέχουσα επικαιρότητα και τα δημόσια πράγματα στην Ρωσία, στηριζόμενη σε επαγγελματίες, ανεξάρτητους, ρώσους και ξένους δημοσιογράφους. Επιπροσθέτως, η "RBTH "δημοσιεύει ευρύ φάσμα εξειδικευμένης γνώμης για τις δράσεις της Ρωσίας στην διεθνή σκηνή, καθώς και για τις εσωτερικές εξελίξεις στη χώρα.
BBC Alba

Το BBC Alba είναι Σκωτικό Γαελικό ψηφιακό τηλεοπτικό κανάλι, το οποίο ανήκει από κοινού στο BBC και στη Γαελική Υπηρεσία Μέσων Ενημέρωσης "MG Alba" η οποία χρηματοδοτείται από την Κυβέρνηση της Σκωτίας. Το κανάλι ξεκίνησε να εκπέμπει στις 19 Σεπτεμβρίου 2008 και κάθε μέρα μεταδίδει πρόγραμμα διαρκείας εφτά ωρών. "Alba" είναι η σκωτική γαελική ονομασία της χώρας, από όπου εκπέμπει το κανάλι. Αποτελεί το μοναδικό τηλεοπτικό σταθμό που δεν ανήκει εξ ολοκλήρου στο BBC και επίσης είναι ο πρώτος τηλεοπτικός σταθμός γενικού περιεχομένου, ο οποίος εκπέμπει εξ ολοκλήρου από τη Σκωτία και σχεδόν όλα τα προγράμματά του παράγονται στη Σκωτία.
Βίκτορ ΜακΛάγκλεν

Ο Βίκτορ ΜακΛάγκλεν ("Victor Andrew de Bier Everleigh McLaglen", 10 Δεκεμβρίου 1886 - 7 Νοεμβρίου 1959) ήταν Άγγλος ηθοποιός του κινηματογράφου βραβευμένος με Όσκαρ Α' Ανδρικού Ρόλου για την ταινία του 1935 "Ο Καταδότης (The Informant)", όπου υποδύθηκε ένα μέλος της οργάνωσης του ΙΡΑ που προδίδει τους συντρόφους του. Ο ΜακΛάγκλεν υπήρξε μέλος του Βρετανικού στρατού και πυγμάχος πριν μεταπηδήσει στο χώρο της υποκριτικής μετά τη λήξη του Α' Παγκοσμίου Πολέμου. Συνεργάστηκε συχνά με το σκηνοθέτη Τζον Φορντ και η ερμηνεία του στην ταινία του 1952 "Ο Ήσυχος Άνθρωπος (The Quiet Man)" πλάι στους Τζον Γουέιν και Μορίν Ο'Χάρα του χάρισε ακόμα μια υποψηφιότητα για Όσκαρ Β' Ανδρικού Ρόλου. Προς το τέλος της ζωής του ο ΜακΛάγκλεν έλαβε την αμερικανική υπηκοότητα.
1,2-διφθοραιθάνιο

To 1,2-διφθοραιθάνιο είναι οργανική χημική ένωση, που περιέχει άνθρακα, υδρογόνο και φθόριο, με χημικό τύπο C2H4F2, αλλά συχνά αποδίδεται με το σύντομο συντακτικό τύπο FCH2CH2F. Ανήκει στα διαλαλκάνια. Το καθαρό 1,2-διφθοραιθάνιο, στις «κανονικές συνθήκες περιβάλλοντος», δηλαδή θερμοκρασία 25 °C και πίεση 1 atm, είναι πτητικό υγρό. Με βάση το χημικό τύπο του έχει ένα (1) ισομερές θέσης, το 1,1-διφθοραιθάνιο. Χρησιμοποιήθηκε ως ψυκτικό, με τους κωδικούς R-152b ή HFC-152b.
Σταντ Μπαουέρ

Το Σταντ ντε Παρί αποτελεί έδρα της ποδοσφαιρικής ομάδας Ρεντ Σταρ από το 1909. Αναφέρεται συχνά ως « Σταντ Μπαουέρ » εις μνήμην του αντιστασιακού του ιδίου ονόματος, του δόκτορα Μπαουέρ, ο οποίος έδωσε το όνομά του και στην οδό που βρίσκεται δίπλα στο γήπεδο. Βρίσκεται εντός της κοινότητας του Σαιντ-Ουέν, στα πλησιέστερα του Παρισιού προάστια.
Χένριχ Φόκε

Σχέδιο ακτίνων Φόκε από τον Χένριχ Φόκε. Το νεότερο σχέδιο είναι του [[Δρ.]] Βέσμαν του [[2006]] βασισμένο στην πατέντα του Φόκε του [[1939]]
Ο Χένριχ Φόκε ("Henrich Focke", 8 Οκτωβρίου 1890 – 25 Φεβρουαρίου 1979) ήταν Γερμανός αεροπόρος. Αποτέλεσε πρωτοπόρο της αεροπορίας, ήταν συνιδρυτής των εταιρειών «Φόκε-Βουλφ» (" «Focke-Wulf»") μαζί με τον Γκέοργκ Βουλφ και «Φόκε-Άχγκελις» (" «Focke-Achgelis»") μαζί με τον Γκερντ Άχγκελις, είναι γνωστό ως «πατέρα του ελικοπτέρου» και το αξονικό σύστημα πρόωσης τουρμπινοκινητήρα που δημιούργησε χρησιμοποιείται από τα περισσότερα είδη ελικοπτέρων στο κόσμο.
Ντιντιέ Αγκάτ

Ο Ντιντιέ Αγκάτ είναι Γάλλος επαγγελματίας ποδοσφαιριστής γεννημένος στις 16 Αυγούστου 1975 στο Σαιν-Πιέρ της Ρεουνιόν. 

Έχοντας ξεκινήσει την καριέρα του ως επιθετικός από τα τμήματα υποδομής της Μονπελιέ ΣΚ, πέρασε το μεγαλύτερο μέρος της καριέρας του αγωνιζόμενος με την Σέλτικ ΦΚ ως δεξιός μέσος. Κατέκτησε με την ομάδα την Πρέμιερ Λιγκ Σκωτίας το 2001, το 2002 και το 2004 καθώς και το Κύπελλο Σκωτίας το 2001, το 2004 και το 2005.
Αρμάν Λοπές

Ο Αρμάν Λοπές, γεννημένος στις 25 Μαρτίου 1943 στην επαρχία της Λεϊρία, είναι επιχειρηματίας και ποδοσφαιρικός παράγοντας, ο οποίος είναι περισσότερο γνωστός για την παρουσία του ως πρόεδρος της ΟΣ Λουζιτανός Σαιν-Μωρ για διάστημα πάνω από 30 ετών και στη συνέχεια της ΟΣ Κρετέιγ από το 2002.
Who Made Who

Who Made Who είναι ο τίτλος του στούντιο δίσκου του Αυστραλιανού Hard Rock συγκροτήματος AC/DC, ο οποίος κυκλοφόρησε στις 24 Μαΐου του 1986 ως σάουντρακ της ταινίας ""Maximum Overdrive" του Στίβεν Κινγκ.

Το ομώνυμο τραγούδι και τα ορχηστρικά "D.T." και "Chase the Ace" αποτέλεσαν τις νέες ηχογραφήσεις στην συγκεκριμένη κυκλοφορία, ενώ τα υπόλοιπα τραγούδια προέρχονται από παλιότερα άλμπουμ των AC/DC, με το "Ride On" να είναι το μοναδικό κομμάτι από την εποχή που ο Μπον Σκοτ ήταν τραγουδιστής του συγκροτήματος.

Το "Who Made Who"" έφθασε στο # 11 των βρετανικών τσαρτ και το # 33 στις Ηνωμένες Πολιτείες, ενώ το ομώνυμο σινγκλ μπήκε στο Top-20 στην Μεγάλη Βρετανία. Επίσης, ο δίσκος έχει βραβευθεί ως πενταπλά πλατινένιος στις Ηνωμένες Πολιτείες και την Αυστραλία.
67P/Τσουριούμοφ-Γκερασιμένκο

thumb|250px|Ο πυρήνας του κομήτη από τη διαστημοσυσκευή «Ροζέττα» στις 19 Σεπτεμβρίου 2014, σε απόσταση 28,5 χιλιομέτρων
Το σχήμα του πυρήνα με βάση μοντέλα που βασίστηκαν σε παρατηρήσεις από το [[Διαστημικό τηλεσκόπιο Χαμπλ|ΔΤΧ]].
Ο κομήτης Τσουριούμοφ-Γκερασιμένκο ή επίσημα 67P/Τσουριούμοφ-Γκερασιμένκο ("67P/Churyumov–Gerasimenko") είναι περιοδικός κομήτης ο οποίος ολοκληρώνει μια περιφόρα γύρω από τον Ήλιο κάθε 6,45 χρόνια. Ανακαλύφθηκε το 1969. Ο κομήτης είναι ο προορισμός της διαστημοσυσκευής Ροζέττα της Ευρωπαϊκής Υπηρεσίας Διαστήματος, το οποίο εκτοξεύηκε στις 2 Μαρτίου 2004 και επαναλειτούργησε τις 20 Ιανουαρίου 2014 ώστε να προσεγγίσει τον κομήτη μέσα στον επόμενο χρόνο και να βρεθεί σε κατάλληλη θέση για την προσεδάφιση του σκάφους Φίλαι ("Philae"), η οποία πραγματοποιήθηκε τις 12 Νοεμβρίου 2014.
Γκέοργκ Βουλφ

O Γκέοργκ Βουλφ ( "Georg Wulf") γεννήθηκε στις 17 Μαΐου 1895. Ήταν ένας Γερμανός πρωτοπόρος της αεροπορίας και κατασκευαστής αεροσκαφών. Ήταν φίλος και συμφοιτητής του Χένριχ Φόκε και μαζί ίδρυσαν την εταιρεία «Φόκε-Βουλφ» ( "«Focke-Wulf»") το 1924. Ο Βουλφ σκοτώθηκε κατά τη διάρκεια μιας επίδειξης μονοκινητήριας πτήσης ενός «Focke-Wulf F 19 "Ente"», όταν χάλασε το σύστημα πλοήγησης και το αεροσκάφος έπεσε, στις 29 Σεπτεμβρίου 1927 (32 ετών).
Νικόλαος Μαστορίδης

Ο Νικόλαος Μαστορίδης ("αγγλικά : Nick Masters") ήταν ελληνοαμερικάνος πυγμάχος. Είχε συμμετάσχει με την ελληνική ολυμπιακή ομάδα στους Ολυμπιακούς του 1932. 

Ο Μαστορίδης πήρε μέρος με τα Ελληνικά χρώματα στους Ολυμπιακούς αγώνες του 1932 στο Λος Άντζελες. Ο Μαστορίδης έμενε στην Νέα Υόρκη και ενίσχυσε την εθνική ομάδα μαζί με κι άλλους ομογενείς αθλητές που διέμεναν στις Ηνωμένες Πολιτείες. Στους αγώνες και στην κατηγορία ελαφρών βαρέων βαρών αποκλείστηκε από τον πρώτο γύρο από τον Ιταλό Τζίνο Ρόσι που έπειτα κατέκτησε το αργυρό μετάλλιο.

Ο Μαστορίδης αγωνίστηκε στην συνέχεια επαγγελματικά με την πυγμαχία από το 1934 έως το 1937 και σημείωσε συνολικά 16 νίκες και 10 ήττες.
Νικόλαος Φέξης

Ο Νικόλαος Φέξης (Λευκάδα 1906 - ? ) ήταν Έλληνας ερασιτέχνης πυγμάχος σε μία εποχή κατά την οποία στην Ελλάδα δεν υπήρχε καν πρωτάθλημα πυγμαχίας και φέρεται ότι απέκτησε την πυγμαχική του παιδεία στο εξωτερικό. Αναφέρεται ως ο ένας από τους πέντε συνολικά πυγμάχους που αγωνίστηκαν στους Ολυμπιακούς Αγώνες, από το 1896 έως την έναρξη του Β' Π.Π.

Ο Φέξης πήρε μέρος με τα Ελληνικά χρώματα στους Ολυμπιακούς αγώνες του 1928 στο Άμστερνταμ στην κατηγορία "πτερού". Στον πρώτο γύρο απέκλεισε τον Χιλιανό Τζοσέ Τούρα και στον δεύτερο γύρο αποκλείστηκε χάνοντας από τον Μεξικανό Αλφρέντο Γκαόνα. Στους ίδιους αγώνες είχε συμμετάσχει στην πυγμαχία και ο Γεώργιος Κλάδης. Στη σελίδα της ΕΟΦΠ (Ελληνικής Ομοσπονδίας Φίλων Πάλης), αναφέρεται στους ίδιους αγώνες και ως παλαιστής στην κατηγορία μυίγας.
1,1-διφθοροπροπάνιο

To 1,1-διφθοροπροπάνιο είναι οργανική χημική ένωση, που περιέχει άνθρακα, υδρογόνο και φθόριο, με χημικό τύπο C3H6F2, αλλά συχνά αποδίδεται με το σύντομο συντακτικό τύπο CH3CH2CHF2. Ανήκει στα διαλαλκάνια. Το καθαρό 1,1-διφθοροπροπάνιο, στις «συνηθισμένες συνθήκες», δηλαδή θερμοκρασία 25 °C και πίεση 1 atm, είναι αέριο. Με βάση το χημικό τύπο του έχει τα ακόλουθα τρία (3) ισομερές θέσης (+ 1 οπτικό = 4 συνολικά):
# Το 1,2-διφθοροπροπάνιο, σε δυο οπτικά ισομερή.
# Το 1,3-διφθοροπροπάνιο. 
# Το 2,2-διφθοροπροπάνιο.
Γεώργιος Κλάδης

Ο Γεώργιος Κλάδης (Κωνσταντινούπολη 1906 - ? ) ήταν ερασιτέχνης πυγμάχος σε μία εποχή που στην Ελλάδα δεν υπήρχε πρωτάθλημα. Ήταν η δεύτερη ολυμπιακή αποστολή στην οποία συμμετείχαν πυγμάχοι με παιδεία που είχαν αποκτήσει στο εξωτερικό.

Ο Κλάδης πήρε μέρος με τα Ελληνικά χρώματα στους Ολυμπιακούς αγώνες του 1928 στο Άμστερνταμ. Ο Κλάδης αποκλείστηκε στον πρώτο γύρο της κατηγορίας "μεσαία βάρη" από τον Γερμανό Άλμπερτ Λέιντμαν. Στους ίδιους αγώνες είχε συμμετάσχει στην πυγμαχία και ο Νικόλαος Φέξης. Αργότερα ο Κλάδης αναφέρεται ότι δίδαξε την τέχνη της πυγμαχίας στην Ελλάδα.
Ρωσική Ορθόδοξη Εκκλησία εκτός Ρωσίας

thumb|250px|Ο Συνοδικός Καθεδρικός Ναός στη Νέα Υόρκη, έδρα της Ρωσικής Ορθόδοξης Εκκλησίας εκτός Ρωσίας.

Η Ρωσική Ορθόδοξη Εκκλησία εκτός Ρωσίας (ρωσικά: Ру́сская Правосла́вная Це́рковь Заграни́цей, РПЦЗ, "Russkaya Pravoslavnaya Tserkov' Zagranitsey", αγγλικά: Russian Orthodox Church Outside Russia, η οποία είναι περισσότερο γνωστή με τα αρχικά ROCOR), αποτελεί ημιαυτόνομη δικαιοδοσία της Ρωσικής Ορθόδοξης Εκκλησίας.

Ιδρύθηκε ως Ορθόδοξη δικαιοδοσία σε απάντηση στην μπολσεβική πολιτική αναφορικά με την θρησκεία εντός της Σοβιετικής Ένωσης, αμέσως μετά την Ρωσική Επανάσταση του 1917, ενώ αποσχίστηκε από το Πατριαρχείο Μόσχας το 1927 αφότου ο Πατριάρχης Μόσχας Σέργιος δήλωσε πίστη στο σοβιετικό κράτος. Η Ρωσική Ορθόδοξη Εκκλησία εκτός Ρωσίας υπέγραψε μία "Συνθήκη Κανονικής Επανένωσης" με το Πατριαρχείο Μόσχας στις 17 Μαΐου του 2007, αποκαθιστώντας με αυτόν τον τρόπο την Κανονική σχέση μεταξύ των δύο αυτών Εκκλησιών.

Ο προκαθήμενος της Εκκλησίας (Πρωθιεράρχης) φέρει τον τίτλο του "μητροπολίτη", ενώ έχει ως έδρα την Νέα Υόρκη. Νυν μητροπολίτης είναι ο Σεβασμιώτατος Ιλαρίων Καπράλ (από τις 18 Μαΐου 2008).
Ιβάν Ψιάκης

Ο Ιβάν Ψιάκης (αναφέρεται και Ιωάννης) γεννημένος το 1906, πιθανότατα στην Αλεξάνδρεια, ήταν ομογενής πυγμάχος από την Αίγυπτο που συμμετείχε με την Ελληνική ολυμπιακή ομάδα σε Ολυμπιακούς αγώνες. 

Ο Ψιάκης ασχολήθηκε με την πυγμαχία αλλά και το στίβο στην Αλεξάνδρεια και έπαιρνε μέρος σαν ερασιτέχνης σε αγώνες σαν αθλητής της ΑΕΕΑ, έπειτα ήρθε στην Ελλάδα όπου έδινε αγώνες σαν αθλητής του Μίλωνα. Στην Αλεξάδρεια αναφέρεται πρωταθλητής στους Παναιγυπτιακούς αγώνες στην σφαιροβολία το 1938. Ο Ψιάκης πήρε μέρος στους ολυμπιακούς αγώνες του 1936 στο Βερολίνο όπου αποκλείστηκε στον πρώτο γύρο.

Ήταν από εύπορη οικογένεια ομογενών της Αλεξάνδρειας, ήταν γιος του Στέφανου Ψιάκη, αδελφοί του ήταν οι Μιχαήλ επίσης αθλητής της ΑΕΕΑ, Αλέξανδρος και Γεώργιος, ανιψιός του ο αθλητής Βλαδίμηρος. Το 1964 αναφέρεται ότι έμενε στην Βηρυτό του Λίβανου όπου η κόρη του Ιωάννα διεκδίκησε τον τίτλο της μις Λιβάνου.
Ρουμπέν Νταρίο

Ο Φέλιξ Ρουβέν Γκαρσία Σαρμιέντο ("Félix Rubén García Sarmiento"), γνωστός ως Ρουμπέν Νταρίο (18 Ιανουαρίου 1867 – 6 Φεβρουαρίου 1916) ήταν Νικαραγουανός ποιητής που εγκαινίασε το ισπανοαμερικανικό λογοτεχνικό ρεύμα του μοδερνίσμο ("modernismo"). Αποτέλεσε έναν από τους σημαντικότερους ισπανόφωνους ποιητές και είναι γνωστός με το προσωνύμιο "πρίγκιπας των ισπανικών γραμμάτων".
BBC America

To BBC America είναι αμερικάνικο ψηφιακό καλωδιακό και δορυφορικό τηλεοπτικό δίκτυο, το οποίο ανήκει στο BBC Worldwide και στην "AMC Networks".

Το BBC America δεν χρηματοδοτείται από τα τηλεοπτικά τέλη, όπως ορίζει ο νόμος του Ηνωμένου Βασιλείου για τα κανάλια του BBC, επειδή το κανάλι δεν εκπέμπει από το Ηνωμένο Βασίλειο, έτσι το κανάλι μεταδίδει διάφορες διαφημίσεις για να έχει έσοδα.

Από τον Αύγουστο του 2013, το BBC America είναι διαθέσιμο σε 80,066,000 σπίτια στις Ηνωμένες Πολιτείες.
Παναγιώτης Κωσταρέλος

Ο Παναγιώτης Κωσταρέλος (Δομοκός 1933 - ? ), είναι παλαίμαχος διεθνής πυγμάχος και προπονητής πυγμαχίας. 

Ο Κωσταρέλος αγωνιζόταν με τον Πανελλήνιο Γ.Σ και ήταν πρωταθλητής ελλάδος στα 54 κιλά, από το 1961 ήταν προπονητής του τμήματος πυγμαχίας του Ολυμπιακού. Συμμετείχε με την Ελλάδα στους Ολυμπιακούς αγώνες του 1960 στην Ρώμη. Στην κατηγορία των 54 κιλών ηττήθηκε στον πρώτο γύρο από τον Ιταλό Πρίμο Ζαμπορίνι